Efter sin koncert på Stor Scene fredag eftermiddag skyndte Jacob Dinesen sig videre for at spille på Fjernsynsfabrikkens scene.

Jacob Dinesen gik fredag eftermiddag fra den ene yderlighed til den anden. Klokken 15.30 blev han præsenteret på Nibe Festivals største scene - den, der sjovt nok går under navnet Stor Scene. Da der var blevet klappet og bukket, gik Jacob Dinesen af scenen, hoppede på en golfbil og kørte direkte om til TV2 Nords lille hjørne af festivalpladsen. Klokken 17.15 spillede Jacob Dinesen for de fremmødte. Det blev til nummeret "Take her away". Jacob Dinesens optræden kan ses i videoen herover.